Генеральная Асамблея ААН падтрымала рашэнне пра абвяшчэнне Міжнароднага дня роднай мовы і заклікала садзейнічаць абароне і захаванню ўсіх моў. Як кожны народ, вялікі, ці маленькі, мы таксама маем сваю родную мову. Большасць тых, хто жыве ў Беларусі, лічыць беларускую мову роднай. Беларускае слова, беларуская песня гучаць на радыё і тэлебачанні. Мы можам чытаць і чытаем на роднай мове кнігі, газеты і часопісы. І гэта пацвердзілі вучні і ўсе прысутныя на свяце. А ці заўсёды гэта было так? Загадчыца дзіцячай бібліятэкі Таццяна Філіпенка павяла ў далёкае мінулае нашай краіны, расказала аб Кірылу і Мяфодзію, якія першымі склалі славянскую азбуку, першымі пераклалі на славянскую мову кнігі святога пісання, паведала аб нашым зямляку, сыну полацкай зямлі Францысу Скарыне, які ў 1525 годзе надрукаваў першую кнігу на беларускай мове. Гэта кніга называлася Біблія. Затым адбыўся конкурс чытальнікаў вершаў беларускіх паэтаў аб роднай мове, прагучалі загадкі з чароўнага куфэрка (каманды і літары), напрыклад: